হোভারক্রাফট
হোভারক্রাফ্ট , এটি একটি বায়ু-কুশন গাড়ি বা এ.সি.ভি হিসাবেও পরিচিত । এটি একটি যন্ত্র যা জমি, জল, কাদা, বরফ, এবং অন্যান্য পৃষ্ঠের উপর ভ্রমণ করতে সক্ষম। হোভারক্রাফ্ট হল একটি হাইব্রিড জাহাজ , যদিও তা সামুদ্রিক জাহাজ হিসেবে নয় বরং পাইলট দ্বারা একটি বিমান হিসেবে পরিচালিত হয়। হোভারক্রাফ্ট তার কাঠামো'র নিচে বৃহৎ পরিমাণে বায়ু উৎপন্ন করতে একটি হাপর ব্যবহার করে যা বায়ুমণ্ডলীয় চাপের সামান্য উপরে। কাঠামো'র নিচের উচ্চ চাপ বায়ু এবং তার উপরে পরিবেশের নিম্ন চাপ বায়ুর মধ্যে আভ্যন্তরীণ বায়ু চাপ পার্থক্যে একটি লিফ্ট উৎপন্ন হয় , যা কাঠামোকে চলন্ত পৃষ্ঠের( জলে'র ) উপরে ভাসতে সাহায্য করে । স্থিতিশীলতার কারণে, বায়ু সাধারণত কিছু স্লট বা গর্তের মাধ্যমে বাহিত হয়ে একটি ডিস্ক অথবা ডিম্বাকৃতির প্ল্যাটফর্মের চারপাশে ছড়িয়ে যায় , যা অধিকাংশ হোভারক্রাফ্টকে একটি বৃত্তাকার-আয়তক্ষেত্রাকার আকৃতি প্রদান করে । সাধারণত এই "কুশন" একটি নমনীয় আস্তরণ দ্বারা আবৃত থাকে , যা কোন ক্ষতি ছাড়া ছোট বাধা অতিক্রম করতে সাহায্য করে। হোভারক্রাফ্টের প্রথম ব্যবহারিক নকশা ১৯৫০ থেকে ১৯৬০-এর দশকে একটি ব্রিটিশ আবিষ্কার থেকে উদ্ভূত হয়েছিল। তারা এখন সারা পৃথিবীতে দুর্যোগ ত্রাণ, উপকূল রক্ষী, সামরিক এবং সমীক্ষা , ক্রীড়া বা যাত্রী সেবার জন্য বিশেষ পরিবহন হিসাবে ব্যবহার করা হয়। "ইংলিশ চ্যানেল" জুড়ে শত শত মানুষ ও যানবাহন পরিবহনের জন্য এর খুব বড় সংস্করণ ব্যবহার করা হয় , অন্যদিকে সামরিক বাহিনীতে ট্যাংক, সৈন্য এবং প্রতিকূল পরিবেশ ও ভূখণ্ডে বড় যন্ত্রপাতি নিয়ে যাওয়ার জন্য এটি ব্যবহৃত হয় । যদিও এখন  এই নাম একটি জাতিবাচক শব্দ , মূলত "হোভারক্রাফ্ট" - এই নামটি স্যান্ডারস্ -রো ( পরে "ব্রিটিশ হোভারক্রাফ্ট কর্পোরেশন" (বি.এইচ.সি), পরে "ওয়েস্টল্যান্ড" ) এর  নিজস্ব মালিকানাধীন একটি চিহ্ন ছিল, এই কারণে যানবাহনগুলির বর্ণনা করার জন্য অন্যান্য নির্মাতারা বিকল্প নাম ব্যবহার করে।